Toshkentda deputat tashabbusi bilan bolalar maydonchasi qurildi

Toshkent shahri Shayxontohur tumani Ipakchi mahallasida Xalq deputatlari tuman kengashi a’zosi Lutfulla Ubayev tashabbusi bilan bolalar maydonchasi qurilib, foydalanishga topshirildi. Bu haqda “Kun.uz” xabar berdi.

Mahalla fuqarolarining ta’kidlashicha, shu kungacha bolalar maydonchasi achinarli ahvolda bo‘lgan. Endilikda yangi maydonchada Ipakchi mahallasining 100 dan ortiq bolasi sport bilan shug‘ullanishi mumkin.